internet vaartha 142 Views
ముంబై : టాటాస్టీల్‌ సెజ్‌ పరంగా ఒడిశాలోని గోపాల్‌పూర్‌ ప్రాంతంలో మౌలిక వనరుల వృద్ధి కి రెండువేల నుంచి 2500 కోట్లు పెట్టుబడులు పెడుతున్నట్లు ప్రకటించింది ఇప్పటికే 1000 కోట్లు ఖర్చుచేశామని, 55వేల కోట్ల వార్షిక సామర్ధ్యం ఉన్న కార్బన్‌ ఫోర్రో క్రోమ్‌ ప్లాంట్‌ను ఏర్పాటుచేసినట్లు తెలిపారు. ఇందుకోసం 2000-2500 కోట్లు ఖర్చుచేస్తామని ప్రకటించారు. టాటాస్టీల్‌ మేనే జింగ్‌ డైరెక్టర్‌ టివి నరేంద్రన్‌ మాట్లాడుతూ టాటాసెజ్‌ టాటాస్టీల్‌కు నూరుశాతం అనుబంధ సంస్థగా పనిచేస్తున్నదని, ఒడిశా ప్రభుత్వం నుంచి ఇప్పటికే పారిశ్రామిక పార్కు ఏర్పాటుకు అనుమతి లభించిందన్నారు. మొత్తం మూడు వేల ఎకరాల భూమిని టాటాస్టీల్‌ సేకరించిం దన్నారు. టాటాగ్రూప్‌ మొదటిసారిగా ప్రత్యేక ఆర్థిక మండలిపెట్టుబడులతో ముందుకు వస్తోందన్నారు. బ్రిటన్‌ కేంద్రంగా పనిచేస్తున్న మెగ్గిట్‌ ఇటీవలే ఒడిశాలోని గోపాల్‌పూర్‌ ప్రాంతం నుంచి రక్షణరంగ వాహనాలను ఉత్పత్తిచేయాలని నిర్ణయిం చింది. ఈసెజ్‌లో రక్షణరంగ యంత్రసామగ్రి ఉత్పత్తిదారులు ఎక్కువ ఆసక్తిచూపిస్తున్నట్లు ఎండి అరుణ్‌ మిశ్రా వెల్లడించారు. రక్షణరంగంలోని కంపెనీలు ప్రభుత్వ కార్యాచరణతో మరింత ప్రోత్సాహకంగా కనిపిస్తున్నదని అందువల్లనే మేకిన్‌ ఇండియా కార్యాచరణకు మద్దతునిస్తున్నట్లు ఎండి వెల్లడించారు.